Sunny Beach

Sunny Beach (Слънчев Бряг) on suosittu rantalomakaupunki itäisessä Bulgariassa Mustanmeren rannalla.

Ymmärrä
Sunny Beachilla on vakituisia asukkaita vain noin 1 400, mutta lomakausina siellä on paljon enemmän ihmisiä.

Lentokoneella
Lähin lentoasema Sunny Beachilta sijaitsee Burgasissa noin puolen tunnin ajomatkan päässä etelään.

Junalla
Kaupungin sisällä liikennöi ns. minijuna, joka köröttelee rauhallisessa tahdissa pitkin poikin aluetta. Halpa vaihtoehto säästää kuumuudessa kipeytyneitä jalkoja.

Laivalla
Pienet kantosiipialukset liikennöivät 20 minuutin välein Sunny Beachin ja Nessebarin välillä.

Bussilla
Halvin tapa liikkua esim. Burgasin kaupunkiin. Bussit vetävät myös varkaita, joten käsimatkatavaroista on pidettävä hyvää huolta.

Näe

 * Kukkaiskatu muodostaa etenkin yöelämän keskuksen, jossa on myös lukuisia ravintoloita.
 * Taidekatu on kukkaiskadulta pohjoiseen lähtevän kadun alkupää, joka on miehitetty kymmenillä katutaiteilijoilla.
 * Nessebar, Unescon maailmanperintölistalla oleva pikkukaupunki sijaitsee vain viitisen kilometriä Sunny Beachiltä etelään.

Osta
Sunny Beachilla voi tehdä edullisia ostoksia; vaatteita, laukkuja, nahkaa, koruja, käsitöitä, matkamuistoja, ym.

Hintataso
Hintataso Sunny Beachilla ja koko Bulgariassa on suomalaisille melko matala. Olut pubissa alkaen 0,4 euroa, yleisesti 1-2 euroa. Ravintoloiden hintataso vaihtelee, alkaen parin euron ruokaisasta salaatista.

Syö
Ravintoloita Sunny Beachilta löytyy laidasta laitaan. Kaupungissa on useita turistien suosimia ruokapaikkoja sekä kansainvälisiä ruokaketjua, kuten Subway, KFC ja McDonald's.

Varo viineissä huijaavia ravintoloita. Vaadi, että viinipullon sinetti rikotaan / avataan vasta pöydässä. Useimmiten se on "avattu" jo keittiön puolella. Tällöin todennäköisesti viini ei ole sitä, mitä etiketissä luvataan vaan halvinta mahdollista mitä ravintola on pullottanut merkkipulloon.

Baarit & pubit
Sunny Beach on nuorison(kin) suosiossa oleva turistikohde, josta baareja ja pubeja löytyy satoja.

Yökerhot
Sunny Beachin yöelämä on valoisaa ja vilkasta. Yökerhoja löytyy useita erilaisia. Kaupungin isoin ja suosituin yökerho on Lazur.

Nuku
Sunny Beach on pullollaan hotelleita ja hintataso on niissä pääosin edullinen. Etsi kuitenkin hotelli, jossa on ilmastointi. Yöelämä saattaa häiritä nukkumista hotellissa.

Pysy turvassa
Sunny Beach on melko turvallinen kaupunki, mutta varovainen kannattaa olla silti. Liikenne on erilaista kuin Suomessa ja se on jopa aggressiivisempaa. Laukusta kannattaa pitää huolta, eikä kannata juoda itseään humalaan sillä teet itsestäsi typeryksen ja silloin tulet helpommin huijatuksi. Varo huumekauppaajia!

Pysy terveenä
Ruoka Sunny Beachissa on pääosin puhdasta, mutta jotkut ravintoloitsijat eivät kuitenkaan huolehdi täydellisesti hygieniasta, joten kannattaa ottaa mukaan ripulilääkkeitä. Suosituksena on kuitenkin A-hepatiitti rokotteen otto ennen matkaa.

Jatka matkaa
Sunny Beach